Lav et referat af nedenstående tekst:

Tekst:
Brødrene Price er klar med en ny restaurant på C.W. Obels Plads, der mandag åbnede dørene op til de første serveringer, og nordjyderne virkede særdeles interesserede i at besøge brødrenes kødgryder. - Jeg synes, vi er kommet godt fra start. Vi har haft 150 gennem frokosten i dag, så der har været tryk på, men både køkken og tjenere er kommet godt fra land og har fundet hinanden, siger Ursula Ugilt, der er PR- og Markeringsansvarlig hos brødreparret. Forud for aftenserveringen er der lagt reservationer ind fra 80 gæster, mens flere interesserede også har lagt vejen forbi med lykønskninger og nysgerrige blikke. - Der har været mange aalborgensere fordi for at sige velkommen, og det, synes jeg, er rørende. Vi har fundet hinanden rimelig hurtigt, personalet er cool, de kender hinanden fra andre steder i branchen. De er meget begejstrede for at arbejde for Brødrene Price, placeringen i Aalborg, og menukortet, siger Ursula Ugilt.

Referat:
Det populære brødrepar James og Adam har åbnet nyt spisested i Aalborg, der i dag havde første serveringsdag.